Finna bru

Finna bru er et veihistorisk kulturminne i daglig bruk som gangbru over Mesnaelva og forbinder stier og småveier i de øvre bydeler i Lillehammer. Brua ble opprinnelig bygget over elva Finna i Vågå 1868. 

I 1934 ble imidlertid brua demontert på grunn av utbedringer av riksvegen gjennom Ottadalen, og i 1937 ble den montert på plass igjen der den nå står på Lillehammer.

Brua er konstruert i tre med to fagverk sammenbundet med gangbane og overbygning med skråtak over fagverkene. Konstruksjonen er spesiell, og amerikaneren William Howe tok patent på denne konstruksjonen i 1840.

Brua har fritt spenn på 29 meter.

I 2014 ble brua restaurert.

Referanser 

Kulturminner i Lillehammer
Broer i Innlandet
Fagverksbroer
1868 i Norge
Broer åpnet i 1868
Gangbroer i Norge
Veier i Lillehammer